OpenLLM-France/wikimedia huggingface dataset:
# Alena Saili

Alena Saili (Porirua, Zeelanda Berria, 1998ko abenduaren 13a), Zeelanda Berriko Zazpiko errugbi jokalaria da.
Black Ferns Seven-ekin bat egin zuen 2017an. Urrezko domina irabazi zuen Commonwealth 2018ko Jokoetan, eta 2020ko Udako Olinpiadetan lehiatu zen. 2024ko Parisko Udako Olinpiar Jokoetan zazpiko errugbi modalitatean lehiatu zen. Urrezko domina irabazi zuen taldeak, finalean Kanada 19–12 garaituta.

## Olinpiar Jokoak

2020ko Udako Olinpiar Jokoetan, Tokio 2020an (Tokio), urrezko domina irabaziko du Zazpiko errugbi modalitatean, Zeelanda Berriko taldearekin, Frantziako taldearen (zilarrezkoa) eta Fijikoaren (brontzezkoa) aurretik sailkatuz. Hauek osatuko dute Zeelanda Berriko taldea: Michaela Blyde, Kelly Brazier, Gayle Broughton, Theresa Fitzpatrick, Stacey Fluhler Sarah Hirini, Shiray Kaka, Tyla Nathan-Wong, Risi Pouri-Lane, Alena Saili, Ruby Tui eta Portia Woodman-ek.
2024ko Udako Olinpiar Jokoetan, Paris 2024 (Frantzia), urrezko domina irabazi zuen Zeelanda Berriko taldearekin, Kanada (zilarrezkoa) eta AEB (brontzezkoa) taldeen aurretik sailkatuta. Hauexek osatu zuten Zeelanda Berriko taldea: Michaela Blyde, Jazmin Felix-Hotham, Sarah Hirini, Tyla King, Jorja Miller, Manaia Nuku, Mahina Paul, Risi Pouri-Lane, Alena Saili, Theresa Fitzpatrick, Stacey Waaka, Portia Woodman, Tysha Ikenasio, Tenika Willison eta Kelsey Teneti.

## Emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Zazpiko-errugbia emakumeak. |
| 2024 | Paris Frantzia | 01 ! | Zazpiko-errugbia emakumeak |

## Gainerako lorpenak

Commonwealth Jokoak :
| Urtea | Lekua | Domina |
| 2018 | Gold Coast Australia | 01 ! |

## Erreferentziak

* 1 2 «Alena Salli» New Zealand Olympic Team 18 June 2018.
* ↑ SAILI Alena. Tokyo Organising Committee of the Olympic and Paralympic Games.
* ↑ Burgess, Michael. (31 July 2024). «Olympics 2024: New Zealand women’s rugby sevens clinch Olympic gold in Paris» NZ Herald.
* ↑ «Alena Saili» olympedia.org 2022-02-19an. begiratua(Ingelesez)
* ↑ «Alena Saili» Olympics.com 2022-02-19an begiratua (Gaztelaniaz)
* 1 2 (Gaztelaniaz) «Juegos Olímpicos París 2024 | Nueva Zelanda tumba a Canadá y se adjudica de nuevo el título de rugby 7 femenino | Flashscore.es» www.flashscore.es (Noiz kontsultatua: 2024-08-14).
* ↑ "Zazpiko-errugbia, emakumeak, emaitzak 2020" olympedia.org (Ingelesez)

## Kanpo estekak

* Datuak: Q100977372
* Multimedia: Alena Saili / Q100977372
# Alenquer

Alenquer Portugalgo Lisboako barrutian dagoen kontzejua da. 2006ko erroldaren arabera, herriak 44.791 biztanle zituen.

## Banaketa administratiboa
### Fregesiak

| Abrigada Aldeia Galega da Merceana Aldeia Gavinha Cabanas de Torres Cadafais Carnota Carregado Meca | Abrigada Aldeia Galega da Merceana Aldeia Gavinha Cabanas de Torres Cadafais Carnota Carregado Meca | Olhalvo Ota Pereiro de Palhacana Ribafria Santo Estêvão (Alenquer) Triana (Alenquer) Ventosa Vila Verde dos Francos | Olhalvo Ota Pereiro de Palhacana Ribafria Santo Estêvão (Alenquer) Triana (Alenquer) Ventosa Vila Verde dos Francos |

## Demografia

Biztanleriaren bilakaera (1801 – 2011) :
| 1801 | 1849 | 1900 | 1930 | 1960 | 1981 | 1991 | 2001 | 2011 |
| 10 569 | 10 005 | 24 774 | 30 015 | 34 998 | 34 575 | 34 098 | 39 180 | 43 267 |

## Erreferentziak

* ↑ "Instituto Nacional de Estatística"

## Kanpo estekak

* (Portugesez) Alenquerko udalaren webgunea.
* Datuak: Q988830
* Multimedia: Alenquer (Portugal) / Q988830
# Alenquer (Pará)

Alenquer Brasilgo udalerri bat da, Pará estatuan kokatua. 69.377 biztanle ditu 23.645,452 km²ko eremuan.

## Ikus, gainera

* Pará

## Kanpo estekak

* Datuak: Q2289869
* Multimedia: Alenquer (Pará) / Q2289869
# Advance Australia Fair

Advance Australia Fair (euskaraz: «Aurrera Australia zuzena») Australiako nazio ereserkia da 1984 urtetik. Lehen God Save the Queen ereserki erreala abesten zen eta "ereserki ez-ofiziala" Waltzing Matilda zen.

## Musika

Peter Dodds McCormickek moldatu zuen 1878ko azaroaren 30ean.

## Hitzak

Peter Dodds McCormickek berak idatzi zituen 1879an. Gero, 1984an Australiako Commonwealthak ofizialtasuna aldarrikatu zuenean, hitzen copyrighta gorde zuen. Hori dela eta, norbaitek hitzak jakin nahi badu beste wikipedietara jo dezala fair use doktrinapean baino ezin direla publikatu.

## Ikus gainera

* Waltzing Matilda

## Kanpo estekak

* Australiako ereserkia entzungai (Ingelesez)
* Datuak: Q170601
* Multimedia: National anthem of Australia / Q170601
# Adventure time

Adventure Time Estatu Batuetako marrazki bizidunen telesaila da. Pendleton Wardek sortu zuen. Seriea ofizialki 2010ko apirilaren 18an estreinatu zen, Cartoon Network katean.
Telesailean bi lagunen (eta adopziozko anaien) bizitzan oinarrituta dago: Finn, 13 urteko nerabea eta Jake, txakur magikoa. Biak zuhaitz batean bizi dira, Ooo-ko lurretan, gaiztoen kontra borrokatzen eta printzesak salbatzen.

## Testuingurua

Seriea testuinguru post-apokaliptiko batean gertatzen da, onddoen guda eta gero geratzen den mundua da. Onddoa bonba atomikoek uzten duten hodeiaren metafora da.

### Onddoen guda

Seriearen oraina baino mila urte lehenago gertatu zen, suposatzen da gizakien artean gertatu zela, eta gerra atomiko izan zela, honen ondorioz, orainean lurrari zati bat falta zaio.
Guda honetatik bizirik irten zen bakarra Finn zela suposatzen da. Gero jakin izan zen Simon Petrikov (orain izotz erregea dena) koroaren esker lortu zuela Marcellinekin bizirik ateratzea ere.

### Ondorio nabarmenak

Agertzen diren pertsonai guztiak mutazioak dira gudaren ondorioz, baina batez ere, Lich-aren sorrera ekartzen du guda atomikoak. Lich, gorroto guztiaren bilketaren ondorioz sortzen da, eta seriean agertzen da etengabe.

## Atalak

Atal bakoitza hogei minutukoa da, eta barruan bi episodio ditu, beraz, kapitulu bikoitzak dira. dagoeneko bostgarren denboraldiagatik doaz Ameriketan, Espainian laugarrenetik.
| denboraldia | atala | noiz hazi | noiz bukatu |
| Pilotoa | 1 | 2007 | 2007 |
| 1 | 26 | 2010eko abuztuaren 8an | 2010eko urriaren 29an |
| 2 | 26 | 2011ko irailaren 25an | 2012ko martxoaren 19an |
| 3 | 26 | 2012ko martxoaren 26 | 2012ko abuztuaren 15ean |
| 4 | 26 | 2012ko irailaren 3an | 2013 martxoaren 18an |
| 5 | 52 | 2013ko maiatzaren 10ean | oraindik dago antenan |

## Kanpo estekak

* Datuak: Q53093
* Multimedia: Adventure Time / Q53093
# Advie

Advie, Eskoziako gaeleraz: Àbhaidh, Eskoziako Highland eskualdeko udalerri bat da, Badenoch eta Strathspey barrutian. Spey ibaiaren hegoaldeko ertzean dago, Grantown-on-Spey eta Aberlour udalerrien artean.

## Kanpo estekak

* Datuak: Q12052751
* Multimedia: Advie / Q12052751
# Adventfjorden

Adventfjorden, Norvegiako Svalbard uhartedian dagoen fiordo bat da, Spitsbergen uhartean. Isfjorden fiordoaren hegoaldean dago. 7 kilometro luze ditu.
* Datuak: Q2570135
* Multimedia: Adventdalen / Q2570135
# Adventures in Babysitting

Adventures in Babysitting edota A Night on the Town (euskaraz Haurzaintzaren Abenturak edota Gau Bat Hirian), 1987ko Chris Columbus estatubatuar zinema zuzendariaren komedia film bat da. Elisabeth Shue, Maia Brewton, Keith Coogan, Anthony Rapp, Penelope Ann Miller eta Bradley Whitford aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
AEB, Illinois, Oak Park udalerria. Chris Parker (Elisabeth Shue) 17 urteko neska gazteak Mike Todwell (Bradley Whitford) mutilagunarekin urteurren egunpasa berezi eta erromantiko bat pasatzeko plana du. Azken orduan, Andersondar anai-arreben haurtzaina izateko konbentzituko dute, Brad (Keith Coogan) 15 urteko nerabea eta Sara (Maia Brewton) zortzi urtetako neskatoa. Baina egun lasaia izango dela dirudienean, Chrisen lagun onenan den Brendak (Penelope Ann Miller) telefonoz deituko dio, etxetik ihes egin berria eta Chicago hirian arazoetan sartu baita. Orduan, Chrisek bere zaintzapean dauden anai-arrebekin eta Braden laguna den Daryl Coopersmithekin (Anthony Rapp) batera hirira joan eta Brendari laguntzea erabakiko du. Baina jada Chicagora iritserako arazoak hasiko dira.

## Aktoreak

* Elisabeth Shue: Chris Parker
* Keith Coogan: Brad Anderson
* Anthony Rapp: Daryl Coopersmith
* Maia Brewton: Sara Anderson
* Penelope Ann Miller: Brenda
* Bradley Whitford: Mike Todwell
* Calvin Levels: Joe Gipp
* George Newbern: Dan Lynch, unibertsitate ikaslea
* John Davis Chandler: Bleak
* Ron Canada: Graydon, Bleaken bigarrena agintean
* John Ford Noonan: John "Ederra" Pruitt
* Albert Collins: Bere burua antzetuz, Chicagoko Blues Klub bateko musikaria
* Vincent D'Onofrio: Dawson
* Southside Johnny Lyon: Festako musika taldearen burua
* Lolita Davidovich: Ann
* Clark Johnson: Gaizkile taldearen burua

## Kanpo estekak

* IMDBko fitxa irakurgai (Ingelesez)
* Datuak: Q1215038
# Adventures of Don Juan

Adventures of Don Juan (euskaraz Don Juanen Abenturak) 1948ko Vincent Sherman estatubatuar zinema zuzendariak zuzendutako abentura eta amodiozko film bat da. Errol Flynn, Viveca Lindfors, Robert Douglas, Alan Hale, Ann Rutherford eta Robert Warwick aktoreek antzeztu zuten.
Juan Marañakoa, pertsonaia nagusiaren izena, Don Juan fpertsonai herrikoi ospetsua eta hura sortzeko ziurrenik oinarritutako Miguel Mañara espainiar aristokrataren hitz-elkarketa bat da.
1949ko Jantzi-diseinu onenaren Oscar Saria irabazi zuen.

## Argumentua

Oharra: Atal honek istorio osoa edo amaiera argitzen du.
Don Juan Mañarakoa (Errol Flynn) espainiar zaldunaren amodio abentura berriak Espainiako erreginak (Viveca Lindfors) ezarritako ezkontza bat hankaz gora uztean eskandalua eragingo du, horregatik Espainiatik atzerriratua izango da.
Berriz ere Espainiara itzuli eta Goardia Nobleen Erege Eskolako esgrima maisu gisa lan egiten hasiko da, horrek denen begitara bere izen ona berreskuratu eta haren iragan ilunaren xehetasunak ezkutatuaraziko ditu. Baina bere izaera alproja eta bazter-nahastailearen ondorioz arazo berrietan sartuko da.

## Aktoreak

* Errol Flynn: Don Juan Marañakoa
* Viveca Lindfors: Margarita Austriakoa, Espainiako erregina
* Robert Douglas: Lorcako dukea
* Alan Hale: Leporello
* Romney Brent: Filipe III.a Espainiakoa
* Ann Rutherford: Dona Elena
* Robert Warwick: Don Jose, Polango dukea
* Jerry Austin: Don Sebastian
* Douglas Kennedy: Don Rodrigo
* Jean Shepherd (Jeanne Shepherd) Donna Carlotta Shepherd
* Mary Stuart: Catherine
* Helen Westcott: Lady Diana
* Fortunio Bonanova: Don Serafino Lopez
* Aubrey Mather: Lord Chalmers
* Una O'Connor: Duenna
* Raymond Burr: Alvarez kapitaina
* Nora Eddington: Helbidea galdetzen duen neska gaztea
* Tim Huntley: Cecil (Catherinen senarra)
* Leon Belasco: Don de Cordoba
* David Leonard: Ostalaria
* Barbara Bates: Micaela (ostalariaren alaba)
* Monte Blue: Turnkey
* David Bruce: Orsiniko kondea

## Kanpo estekak

* Adventures of Don Juan filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q1214560
# Advent (Kornualles)

Advent, kornubieraz: Sen Adhwynn eta galesez: Santes Dwynwen, Ingalaterrako Kornualles konderriko parrokia zibil bat da.

## Kanpo estekak

* Datuak: Q1892313
* Multimedia: Advent, Cornwall / Q1892313
# Alaitz Zabala

Alaitz Zabala Zarate (Derio, 1981) bizkaitar politikari jeltzale eta kontularia da. Euskal Herriko Unibertsitatean Enpresen Administrazio eta Zuzendaritza ikasi eta Euzkadi Buru Batzarraren Ogasun Sailean kontulari gisa aritu zen. 2019an Eusko Legebiltzarrean sartu zen Josune Gorospe ordezkatuz.

## Erreferentziak

* ↑ euskolegebiltzarra.eaj-pnv.eus
* ↑ (Gaztelaniaz) «Alaitz Zabala sustituirá a Josune Gorospe en la Cámara Vasca» Deia 2019/05/15.

## Kanpo estekak

* Datuak: Q106525762
# Alajeró

Alajeró (gaztelaniaz eta ofizialki Alajeró) Gomera uhartean eta Santa Cruz Tenerifeko probintzian kokatzen den udalerri kanariarra da.

## Kanpo estekak

* (Gaztelaniaz) Alajeróko Udalaren webgunea
* Datuak: Q932914
* Multimedia: Alajeró / Q932914
# Alaitz Eguren

Alaitz Eguren Urrestarazu (Donostia, Gipuzkoa, 1979ko ekainaren 11) aktorea da, antzerkian, telebistan eta zineman aritua.

## Filmak

* Lagun mina (2011)
* Urrezko Eraztuna (2011)
* 80 egunean (2010)
* Cuéntame cómo pasó (2007)

## Erreferentziak

* ↑ «Alaitz Eguren», Euskal Aktoreen Batasuna.
* Datuak: Q19947865
# Alexandros Mavrokordatos

Alexandros Mavrokordatos (grezieraz: Αλέξανδρος Μαυροκορδάτος; Konstantinopla, 1791ko otsailaren 11 – Egina, 1865eko abuztuaren 18a) greziar diplomazialari eta politikaria izan zen.
Familia fanariota bateko kidea zen, Konstantinoplako elite greziarrekoa. 1818an Austriar Inperioan erbesteratu zen eta Paduako Unibertsitatean ikasi zuen. Filiki Eteria elkarte sekretuko kide izan zen, eta 1821ean Moreara joan zen, Greziako Independentzia Gerra hasi zenean.
Hobekien prestatutako politikari greziarretako bat zen, eta aktiboki parte hartu zuen gobernu greziarra ezartzeko batzarretan. Epidauroren Lehen Batzarrean, 1822ko urtarrilean, Exekutiboko lehendakari hautatu zuten, eta Greziako lehen Konstituzioa idatzi zuen. Gerran arrakastaz eutsi zion Missolonghiko lehen setioari. 1823ko Argoseko Batzarrean ez zuten berriro hautatu, baina Exekutiboko idazkari nagusi kargua lortu zuen. Ingelesen jarraitzailea izan zen eta Demetrios Ypsilantis eta Theodoros Kolokotronis Errusiazaleen Alderdiaren aurka agertu zen.
Oto I. Greziakoaren erregealdian lau aldiz izan zen lehen ministro (1833-34, 1841, 1844, 1854-55). Londres, Berlin, Munich eta Konstantinoplan enbaxadore ere izan zen.
* Datuak: Q459887
* Multimedia: Alexandros Mavrokordatos / Q459887
# Alexandros Ypsilantis

Alexandros Ypsilantis (grezieraz: Αλέξανδρος Υψηλάντης; errumanieraz: Alexandru Ipsilanti; errusieraz: Александр Константинович Ипсиланти; Konstantinopla, 1792ko abenduaren 12a - Viena, 1828ko urtarrilaren 31) greziara politikari abertzalea izan zen.
Greziar fanarioten familia bateko kidea izan zen, eta Danubioko Printzerrietako printzeak ziren.
1805eko Errusia-Turkia Gerraren hasieran familiak Errusiara ihes egin zuen. Alexandros Zalditeria Inperialeko ofiziala izan zen Napoleondar gerretan.
Filiki Etaireiaren buruzagietako bat izan zen, Otomandar Inperioaren aurkako Greziako Independentzia Gerraren hasiera koordinatu zuen erakunde sekretua. Altxamendua sustatu zuen Moldavia eta Valakian. Turkiarrek matxinada zapaldu zuten eta Ypsilantisek Austriara ihes egin zuen.
1823tik 1827ra Austriako agintariek konfinatuta bizi izan zen, Europako iraultza guztien aurkakoa baitzen.

## Iruditegia

* Ypsilantis errusiar husarren uniformearekin
* Hezurrak dituen Atenasko monumentua, Pedion tou Areos, Atenas
* Ypsilantis Pruth ibaia zeharkatzen
* Ypsilantisen bandera

## Kanpo estekak

* Datuak: Q319700
* Multimedia: Alexander Ypsilantis / Q319700
# Alexandru Bodnar

Alexandru Bodnar (Rădăuți, 1990eko ekainaren 28a) arkularia da. Errumania ordezkatu zuen 2008ko Udako Olinpiar Jokoetan.

## Erreferentziak

* ↑ Alexandru Bodnar
* ↑ Alexandru BODNAR

## Kanpo estekak

* Datuak: Q4314904
# Alexandros Papadiamandis

Alexandros Papadiamandis (grezieraz: Ἀλέξανδρος Παπαδιαμάντης; Skiathos, 1851ko martxoaren 4a - Skiathos, 1911ko urtarrilaren 3a) greziar idazlea izan zen, grekozko prosalari moderno ospetsuenetako bat. Jaioterriko ohiturak eta jende apalaren bizitza kontatzen ditu, bereziki, bere obretan. I fonissa (grezieraz: Ἡ φόνισσα, "Hiltzailea", 1903) da bere obra nagusia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2021/12/11 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q320984
* Multimedia: Alexandros Papadiamantis / Q320984
# Alexandros Zaimis

Alexandros Zaimis (grezieraz: Αλέξανδρος Ζαΐμης; Atenas, 1855eko azaroaren 9a - Viena, 1936ko irailaren 15a) greziar politikaria izan zen. Bigarren Errepublika Helenikoko hirugarren eta azken presidentea izan zen.
Bere arbasoak Greziaren independentziaren alde borrokatu ziren, eta aita eta aitona Greziako lehen ministroak izan ziren. Zuzenbidea ikasi zuen Atenasko Unibertsitatean eta Heidelbergeko Unibertsitatean.
1885ean Parlamentuan sartu zen eta Barne eta Justizia ministroa izan zen. Legebiltzarreko lehendakari ere izan zen eta 1897an lehen aldiz lehen ministro izendatu zuten. 1906an Kretako Goi Komisario izendatu zuten eta uhartea zuzendu zuen 1907an Grezian sartu zen arte.
Sei aldiz gehiago ere hautatu zuten lehen ministro (1897-99, 1901-02, 1915, 1916, 1917, 1926-28). Ideologiaz kontserbadore moderatua eta neutraltasun grekoaren aldekoa izan zen Lehen Mundu Gerran.
1929an, Greziako Errepublikako presidente hautatu zuten, eta 1933an berriro hautatu zuten. Bi urte geroago, Georgios Kondylisek Errepublika ezeztatu eta bere burua erregeorde izendatu zuen. Zaimis hurrengo urtean hil zen Vienan.
* Datuak: Q332096
* Multimedia: Alexandros Zaimis / Q332096
# Alexandroupoli

Alexandroupoli (grezieraz: Αλεξανδρούπολη, aleksanˈðrupoli ahoskatua) Greziako hiria eta udalerria da, Hebro unitate erregionaleko hiriburua dena.

## Klima

Datu klimatikoak (Alexandroupoli) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 17.8 | 21.4 | 23.4 | 27.0 | 32.0 | 36.8 | 39.0 | 37.4 | 36.8 | 32.6 | 23.8 | 23.2 | 39.0 |
| Batez besteko tenperatura maximoa (°C) | 8.4 | 9.6 | 12.3 | 17.3 | 22.4 | 27.1 | 30.1 | 30.2 | 26.4 | 20.2 | 15.1 | 10.7 | 19.1 |
| Batez besteko tenperatura (ºC) | 4.8 | 5.8 | 8.5 | 13.2 | 18.3 | 23.0 | 25.6 | 25.2 | 21.0 | 15.5 | 11.0 | 7.0 | 14.9 |
| Batez besteko tenperatura minimoa (°C) | 1.1 | 1.9 | 3.7 | 7.1 | 11.1 | 14.8 | 17.4 | 17.2 | 14.0 | 10.1 | 6.7 | 3.3 | 9.0 |
| Erregistraturiko tenperatura minimoa (°C) | −13.2 | −14.0 | −13.6 | −2.4 | 1.0 | 7.0 | 9.0 | 8.4 | 0.0 | −2.0 | −6.2 | −8.8 | −14.0 |
| Pilatutako prezipitazioa (mm) | 60.4 | 61.2 | 52.3 | 39.6 | 36.3 | 27.3 | 17.6 | 10.6 | 31.0 | 50.5 | 75.7 | 86.8 | 549.3 |
| Prezipitazio egunak (≥ 1.0 mm) | 6.8 | 6.1 | 5.8 | 5.5 | 5.1 | 3.4 | 2.5 | 1.5 | 2.7 | 4.6 | 6.6 | 8.2 | 53.8 |
| Hezetasuna (%) | 74.9 | 73.6 | 73.0 | 71.3 | 68.6 | 60.6 | 54.4 | 53.3 | 59.7 | 67.6 | 75.2 | 76.7 | 67.4 |
| Iturria: NOAA ||||||||||||||

## Biztanleria

| Urtea | Hiria | Udal-herriburua | Udalerria |
| 1981 | 34.535 | 35.799 | – |
| 1991 | 36.994 | 38.220 | – |
| 2001 | 48.885 | 52.720 | – |
| 2011 | 57.812 | 58.125 | 72.959 |

## Erreferentziak

* ↑ (Ingelesez) National Oceanic and Atmospheric Administration. ALEXANDROUPOLIS Climate Normals 1961–1990. .

## Kanpo estekak

* Datuak: Q190847
* Multimedia: Alexandroupolis / Q190847
# Alexandru Ioan Cuza (Iași)

Alexandru I. Cuza Errumaniako udalerri bat da, Iași konderrian. 2.133 biztanle ditu, 48,63 kilometro koadroko azaleran banatuta.

## Herriak

Udalerrian honako herriak daude:
Alexandru I. Cuza $^{(en)}$ Kogălniceni $^{(en)}$ Șcheia $^{(en)}$ Volintirești $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5114322
# Alexandros Papagos

Alexandros Papagos (grezieraz: Αλέξανδρος Παπάγος; Atenas, 1883ko abenduaren 9a - Atenas, 1955eko urriaren 4a) greziar militarra eta politikaria izan zen. Gerrako ministroa izan zen 1935ean, eta Estatu Nagusiko buruzagi 1936-1940 bitartean. Greziako armadako burua izan zen italiarren inbasioaren garaian (1940-1941), eta alemaniarrek preso eduki zuten 1945. urtera arte. Armadako buruzagi izan zen berriz ere 1949tik 1951ra. Gudaroste komunistak garaitu zituen 1949an, eta Heleniarren Batasuna sortu zuen. Gobernuburu izan zen 1952tik 1955era, eta monarkia bultzatu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q312046
* Multimedia: Alexandros Papagos / Q312046
# Alexandros Papanastasiou (waterpolo jokalaria)

Alexandros Papanastasiou, grezieraz Αλεξανδρος Παπαναστασιου (Atenas, Grezia, 1999ko otsailaren 12a) waterpolo jokalari greziarra da. 2020ko Udako Olinpiar Jokoetan parte hartu zuen.

## Udako Olinpiar Jokoak

2020ko Udako Olinpiar Jokoetan, zilarrezko domina irabaziko zuen Greziako taldean izan zen. Serbiak, urrezkoa, eta Hungariak brontzezkoa eskuratuko zuten. Greziako taldea honako hauek ordezkatu zuten: Stylianos Argyropoulos, Georgios Dervisis, Ioannis Fountoulis, Konstantinos Galanidis, Konstantinos Genidounias, Konstantinos Gkiouvetsis, Marios Kapotsis, Christodoulos Kolomvos, Konstantinos Mourikis, Alexandros Papanastasiou, Dimitrios Skoumpakis, Angelos Vlachopoulos eta Emmanouil Zerdevas-ek.

## Udako Olinpiar Jokoetako dominak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Waterpoloa gizonezkoa. |

## Ohoreak
### Kluba

Jug Dubrovnik
* Kroaziako Txapelketa Nazionala (2): 2018–19, 2019–20
* Kroaziako Kopa Nazionala (1): 2018–19

## Erreferentziak

* ↑ «Water Polo PAPANASTASIOU Alexandros - Tokyo 2020 Olympics» ...
* ↑ «Alexandros Papanastasiou» olympedia.org 2022-01-10ean begiratua(Ingelesez)
* ↑ «Alexandros Papanastasiou» Olympics.com 2022-01-10ean begiratua (Gaztelaniaz)
* ↑ "Waterpoloa, gizonezkoa, emaitzak 2020" olympedia.org (Ingelesez)

## Kanpo estekak

* Datuak: Q107920950
# Alexandrov Taldea

Alexandrov Taldea Errusiako indar armatuen koro ofizial bat da. Sobietar Batasunaren garaian sortua Taldeak gizon koro batek, orkestra batek eta dantza talde batek osatzen dute. Alexandrov Taldea Armada Gorriaren Koroa izena eraman dezakeen bi taldeetako bat da, bestea MVD Taldea delarik.
Mundu osoan zehar jo dute, eta ereserki, ariak zein herri-musikaren interpretazioak egiten dituzte. Volgako batelarien abestia, Katyusha, Kalinka edo Ave Maria dira euren kantarik ezagunenak.
Taldea euren lehen zuzendariaren omenezko izena darama, Alexander Vasilievitx Alexandrov. 1998tik aurrera A. V. Alexnadroven izena daraman Errusiar Armadako Abesti eta Dantzen Talde Akademikoa da euren izena (errusieraz: Академический ансамбль песни и пляски Российской Армии имени А. В. Александрова), batuzetan Talde Akademikoa izenarekin laburtu (errusieraz: Академический ансамбль)
2016ko abenduaren 25ean talde honetako 64 kide hil ziren 2016ko Errusiako Defentsa Ministerioaren Tu-154 Tupolevaren istripuan.

## Kanpo estekak

* Datuak: Q620990
* Multimedia: Alexandrov Ensemble / Q620990
# Algoritmo irenskor

Algoritmo irenskorrak hobereneratze-ebazkizun batean, hainbat alditan ebaztekoa dena, aldi bakoitzean optimora gehien hurbiltzen duen aukera edo soluzioa hartzen duen algoritmo bat da, ebazkizunaren erabateko soluzio hoberen edo optimora eramango duelakoan. Algoritmo irenskorraren abantaila bere soluzioa eratzeko duen sinpletasuna da, baina batzuetan soluzio hori benetako optimoa edo soluzio hoberena ez dela du eragozpen.
Algoritmo irenskorrak batzuetan soluzio hoberenera eramaten ez duela erakusteko adibide gisa azaltzen da ondorengoa: 6 diru unitateko ordainketa bat egin behar denean, eskura dauden txanponak 1, 3 eta 4 unitatekoak izanik, ordainketa ahalik eta txanpon kopuru txikienarekin egiteko 3 unitateko 2 txanpon erabili behar dira. Algoritmo irenskorrak berriz 4 unitateko txanpon batekin hasiko luke ordainketa, lehenengo aldian ahalik eta gehien ordaintzeko eta ondoren unitate bateko 2 txanpon beharko lituzke, guztira 3 txanpon erabiliz.

## Kanpo estekak

* Datuak: Q504353
* Multimedia: Greedy algorithms / Q504353
# Algorri interpretazio zentroa

Algorri interpretazio zentroa Gipuzkoako Urola Kosta eskualdeko Zumaia udalerrian dagoen museo bat da.

## Historia

Eraikin modernista hau 1912an udal-hiltegi izateko asmoz eraiki zuten. Gaur egun, bertan, Algorri ezagutza zentroa dago. Zentro honetan Zumaiako inguru geologikoa ezagutu liteke: mundu osoan ezagunak diren Zumaiako flysch formazioak, marearteko zabalgunea eta bertako labar ikusgarriak. Modu osagarrian, Zumaiako Turismo Bulegoarekin elkarlanean, Zentroak gaiarekin lotura duten beste hainbat jarduera eskaintzen ditu: bisita eta azalpen geologikoak, itsasontzian irteerak eta labarretan trekkinga egiteko aukera.

## Ikus gainera

* Zumaiako flysch formazioak

## Kanpo estekak

* Algorri interpretazio zentroaren webgunea (Gaztelaniaz)
* Datuak: Q20492898